**Noel Pietilä** (s. 3. elokuuta 2000 Hyvinkää) on suomalainen jääkiekkopuolustaja, joka pelaa Mestis-joukkue Kiekko-Espooseen.

Ura
---

### Seuraura

Pietilä on Hyvinkään Jää-Ahmojen kasvatti. Hän siirtyi juniorina sittemmin Helsingin IFK:hon, josta Pietilä siirtyi kaudeksi 2014–2015 Espoo Bluesin organisaatioon. Kesken C-juniorikauden 2015–2016 hän palasi kuitenkin HIFK:hon, jossa Pietilä voitti kauden päätteeksi C-nuorten Suomenmestaruuden. Kauden 2017–2018 päätteeksi hän voitti A-nuorten SM-pronssia, vaikka Pietilä ei saanut peliaikaa pudotuspeleissä. Kaudella 2019–2020 hän oli HIFK:n A-nuorten eniten maaleja tehnyt puolustaja seitsemällä osumallaan.

Huhtikuussa 2020 Pietilä teki 2+1-vuotisen SM-liigasopimuksen Rauman Lukon kanssa. Hän pelasi kauden 2020–2021 kuitenkin suurimmaksi osaksi seuran U20-joukkueessa. Pietilä oli tehoilla 6+16=22 joukkueen eniten maaleja tehnyt puolustaja Luka Nymanin ja Tomi Leppäsen kanssa. Hän sijoittui U20 SM-sarjan alku- ja runkosarjan yhteenlasketussa puolustajien pistepörssissä kahdeksanneksi. Pietilä voitti myös koko sarjan pudotuspelien tehotilaston lukemalla +8. Hän voitti kauden päätteeksi U20 SM-sarjan mestaruuden. Pietilä sai tililleen ensimmäisen SM-liigaottelunsa 17. helmikuuta 2021 Saimaan Palloa vastaan. Hänelle avautui paikka Lukon kokoonpanosta, kun Lukáš Klok ja Vili Saarijärvi edustivat kotimaitaan Beijer Hockey Gamesissa. Pietilä merkittiin joukkueen seitsemänneksi puolustajaksi. Hän jäi lopulta kuitenkin ilman peliaikaa. Ensimmäiset peliaikansa SM-liigassa Pietilä sai seuraavassa ottelussa 19. helmikuuta 2021 vieraissa Tapparaa vastaan. Hänet merkittiin Lukon kakkospuolustajapariin Thomas Grégoiren vierteen. Pietilä sai ottelussa jääaikaa 12.59 minuuttia ja hän keräsi teholukeman +1. Pietilä sai SM-liigassa kauden aikana tililleen kuusi runkosarjaottelua ilman tehopisteitä.

Kaudella 2021–2022 Pietilä teki ensimmäisen miesten pääsarjamaalinsa Mestarien liigan viidennellä kierroksella 6. lokakuuta 2021 walesilaista Cardiff Devilsia vastaan. Hän pelasi SM-liigassa varsinaisen tulokaskautensa aikana 37 runkosarjaottelua tehden kolme syöttöpistettä. Pietilä ei kuitenkaan saanut peliaikaa pudotuspeleissä. Tammikuussa 2022 Lukko lainasi hänet toistaiseksi voimassa olevalla sopimuksella Mestis-joukkue TUTO Hockeyn riveihin, jossa Pietilä pelasi kaksi ottelua. Hän pelasi osan kaudestaan myös vielä myös Lukon U20-joukkueessa, jossa Pietilä voitti Suomen-mestaruuden.

Pietilä siirtyi kaudeksi 2022–2023 Mestis-joukkue Iisalmen Peli-Karhuihin seuran ja SM-liigajoukkue Kalevan Pallon välisenä yhteistyöpelaajana. Hän liittyi kesäksi KalPan harjoitusvahvuuteen ja Pietilän sopimus sisältää optiot KalPan kanssa kahdesta seuraavasta kaudesta. Hän jakoi IPK:n sisäisen tehotilaston voiton Alex Cottonin kanssa lukemalla +10. Pietilä pelasi kauden aikana kaksi SM-liigaottelua KalPassa. Seura ei kauden jälkeen kuitenkaan käyttänyt hänen sopimuksessaan ollutta optiota.

Kaudeksi 2023–2024 Pietilä siirtyi jatkamaan Mestis-pelejään vuoden mittaisella sopimuksella Kiekko-Espooseen.

### Maajoukkueura

Pietilä on pelannut kaksi poikien maaottelua.

Pelityyli
---------

Pietilä on kuvaillut itseään hyvin liikkuvaksi kiekolliseksi puolustajaksi, joka tykkää tukea hyökkäyksiä. Hänen entisen seuransa Lukon urheilutoimenjohtaja Kalle Sahlstedtin mukaan Pietilä on äärimmäisen hyvä luistelemaan ja aktiivinen pelaaja. Sahlstedtin mukaan hänen vahvuuksiinsa kuuluvat luisteluvoima ja luistelutaito.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2017–2018 | HIFK | A-SM | 29 | 1 | 2 | 3 | 4 | – | – | – | – | – |
| 2018–2019 | HIFK | A-SM | 49 | 5 | 5 | 10 | 18 | 4 | 0 | 2 | 2 | 0 |
| 2019–2020 | HIFK | A-SM | 43 | 7 | 19 | 26 | 8 | – | – | – | – | – |
| 2020–2021 | Lukko | U20-SM | 24 | 6 | 16 | 22 | 12 | 8 | 1 | 3 | 4 | 2 |
|  | Lukko | SM-liiga | 6 | 0 | 0 | 0 | 2 | – | – | – | – | – |
| 2021–2022 | Lukko | U20-SM | 11 | 3 | 7 | 10 | 18 | 10 | 2 | 3 | 5 | 4 |
|  | Lukko | SM-liiga | 37 | 0 | 3 | 3 | 6 | – | – | – | – | – |
|  | TUTO Hockey | Mestis | 2 | 0 | 1 | 1 | 0 | – | – | – | – | – |
| 2022–2023 | IPK | Mestis | 38 | 6 | 13 | 19 | 12 | 2 | 0 | 0 | 0 | 0 |
|  | KalPa | SM-liiga | 2 | 0 | 0 | 0 | 0 | – | – | – | – | – |
| 3 kautta | yhteensä | SM-liiga | 45 | 0 | 3 | 3 | 8 | – | – | – | – | – |
| 2 kautta | yhteensä | Mestis | 40 | 6 | 14 | 20 | 12 | 2 | 0 | 0 | 0 | 0 |

Lähteet
-------

* Noel Pietilä The Internet Hockey Databasessa (englanniksi)
* Noel Pietilä Eurohockey-sivustolla (englanniksi)
* Noel Pietilä *Elite Prospects*. Everysport Media Group AB.  (englanniksi)

### Viitteet

1. ↑  Kollit *facebook.com*.  11.10.2017. HIFK Ishockey rf. Viitattu 17.2.2021.
2. 1 2 3 4 5 6  Noel Pietilä *Elite Prospects*. Everysport Media Group AB.  (englanniksi)
3. ↑  Elite Prospects - HIFK U20 *eliteprospects.com*. Everysport Media Group AB. Viitattu 17.2.2021. (englanniksi)
4. 1 2  Nuoret puolustajat Luka Nyman ja Noel Pietilä Lukkoon *raumanlukko.fi*.  10.4.2020. Rauman Lukko Oy. Viitattu 17.2.2021.
5. ↑  Elite Prospects - Lukko U20 *eliteprospects.com*. Everysport Media Group AB. Viitattu 30.6.2021. (englanniksi)
6. ↑  Elite Prospects - U20 SM-sarja Stats 2020-2021 *eliteprospects.com*. Everysport Media Group AB. Viitattu 30.6.2021. (englanniksi)
7. ↑  Elite Prospects - U20 SM-sarja Stats 2020-2021 *eliteprospects.com*. Everysport Media Group AB. Viitattu 30.6.2021. (englanniksi)
8. ↑  Lukko - Saipa, 17.2.2021 *liiga.fi*.  17.2.2021. Jääkiekon SM-liiga Oy. Viitattu 17.2.2021.
9. ↑  Lukko - Saipa, 17.2.2021 *liiga.fi*.  17.2.2021. Jääkiekon SM-liiga Oy. Viitattu 17.2.2021.
10. ↑  Tappara - Lukko, 19.2.2021 *liiga.fi*.  19.2.2021. Jääkiekon SM-liiga Oy. Viitattu 22.2.2021.
11. ↑  Tappara - Lukko, 19.2.2021 *liiga.fi*.  19.2.2021. Jääkiekon SM-liiga Oy. Viitattu 22.2.2021.
12. ↑  Matches *championshockeyleague.com*.  6.10.2021. Champions Hockey League (CHL) AG. Viitattu 6.10.2021. (englanniksi)
13. ↑  Westerlund, Jenna: Rauman Lukko lainaa Noel Pietilän ja Niklas Ylitalon TuToon *Jatkoaika.com*.  19.1.2022. Jatkoaika r.y. Viitattu 17.5.2022.
14. ↑  Tuore nuorten Suomen mestari Noel Pietilä sopimukseen IPK:n kanssa *ipk.fi*.  10.5.2022. IPK Hockey Oy. Viitattu 17.5.2022.
15. ↑  Elite Prospects - IPK *eliteprospects.com*. Everysport Media Group AB. Viitattu 10.12.2023. (englanniksi)
16. ↑  Voimaa hyökkäykseen ja vauhtia pakistoon *kiekko-espoo.com*.  16.6.2023. Kiekko-Espoo Oy. Viitattu 10.12.2023.

Kiekko-Espoo – Mestis
1 Lampinen |
3 Keskitalo |
4 Tamminen |
8 Pylkkänen |
11 Pietilä |
12 Piipponen |
14 Kivelä |
15 Hopponen |
16 Takaveräjä |
18 Utriainen |
19 Kallionkieli |
20 Heikkinen |
21 Toivainen |
22 And |
25 Jämsen |
28 Hämäläinen |
29 Suoniemi |
30 Rimpinen |
35 Karjalainen |
37 Elimäki |
43 Niemeläinen |
47 Laakso |
55 Karlsson |
71 Jürgens |
78 Tuomaala |
82 Tolppola |
90 Koivusaari |
91 Larinmaa  

Valmentajat: Westerlund – McLean – von Hedenberg – Lehto – Kolehmainen